CELEX: 32009B0637
Language: da
Date: 2009-04-23 00:00:00
Title: Europa-Parlamentets afgørelse af 23. april 2009 om decharge for gennemførelsen af Den Europæiske Unions almindelige budget for regnskabsåret 2007, Sektion VI - Det Europæiske Økonomiske og Sociale Udvalg

26.9.2009   
            
            
               DA
            
            
               Den Europæiske Unions Tidende
            
            
               L 255/81
            
         EUROPA-PARLAMENTETS AFGØRELSE
   af 23. april 2009
   om decharge for gennemførelsen af Den Europæiske Unions almindelige budget for regnskabsåret 2007, Sektion VI — Det Europæiske Økonomiske og Sociale Udvalg
   (2009/637/EF)
   EUROPA-PARLAMENTET,
   
               —
            
            
               der henviser til Den Europæiske Unions almindelige budget for regnskabsåret 2007 (1),
            
         
               —
            
            
               der henviser til De Europæiske Fællesskabers endelige årsregnskab for regnskabsåret 2007 — Bind I (C6-0420/2008) (2),
            
         
               —
            
            
               der henviser til Det Europæiske Økonomiske og Sociale Udvalgs årsberetning til dechargemyndigheden om de interne revisioner, der er foretaget i 2007,
            
         
               —
            
            
               der henviser til Revisionsrettens årsberetning om gennemførelsen af budgettet for regnskabsåret 2007 med de kontrollerede institutioners svar (3),
            
         
               —
            
            
               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
            
         
               —
            
            
               der henviser til EF-traktatens artikel 272, stk. 10, og artikel 274, 275 og 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget (A6-0155/2009),
            
         
               1.
            
            
               meddeler Det Europæiske Økonomiske og Sociale Udvalgs generalsekretær decharge for gennemførelsen af Det Europæiske Økonomiske og Sociale Udvalgs budget for regnskabsåret 2007;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).
            
         
      
         Hans-Gert PÖTTERING
         
            Formand
         
      
      
         Klaus WELLE
         
            Generalsekretær
         
      
   
   
      (1)  EUT L 77 af 16.3.2007.
   
      (2)  EUT C 287 af 10.11.2008, s. 1.
   
      (3)  EUT C 286 af 10.11.2008, s. 1.
   
      (4)  EUT C 287 af 10.11.2008, s. 111.
   
      (5)  EFT L 248 af 16.9.2002, s. 1.
   EUROPA-PARLAMENTETS BESLUTNING
   af 23. april 2009
   med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2007, Sektion VI — Det Europæiske Økonomiske og Sociale Udvalg
   EUROPA-PARLAMENTET,
   
               —
            
            
               der henviser til Den Europæiske Unions almindelige budget for regnskabsåret 2007 (1),
            
         
               —
            
            
               der henviser til De Europæiske Fællesskabers endelige årsregnskab for regnskabsåret 2007 — Bind I (C6-0420/2008) (2),
            
         
               —
            
            
               der henviser til Det Europæiske Økonomiske og Sociale Udvalgs årsberetning til dechargemyndigheden om de interne revisioner, der er foretaget i 2007,
            
         
               —
            
            
               der henviser til Revisionsrettens årsberetning om gennemførelsen af budgettet for regnskabsåret 2007 med de kontrollerede institutioners svar (3),
            
         
               —
            
            
               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
            
         
               —
            
            
               der henviser til EF-traktatens artikel 272, stk. 10, og artikel 274, 275 og 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget (A6-0155/2009),
            
         
               1.
            
            
               bemærker, at Det Europæiske Økonomiske og Sociale Udvalgs (EØSU's) disponible forpligtelsesbevillinger i 2007 samlet udgjorde 116 mio. EUR (i 2006 112 mio. EUR) med en udnyttelsesgrad på 91,64 %, hvilket er under gennemsnittet for de øvrige institutioner (93,82 %);
            
         
               2.
            
            
               glæder sig over, at der i december 2007 blev undertegnet en ny administrativ samarbejdsaftale mellem EØSU og Regionsudvalget for perioden 2008-2014; er overbevist om, at samarbejdet mellem de to institutioner vil være en økonomisk fordel for de europæiske skatteydere; beklager dog, at forhandlingerne om den nye samarbejdsaftale ifølge EØSU's årlige aktivitetsrapport har lammet eller forsinket nogle af de initiativer, der var opført i arbejdsprogrammet for 2007;
            
         
               3.
            
            
               glæder sig over, at de to udvalg klart har forpligtet sig til at stræbe efter en harmonisering af deres interne kontrolstandarder på grundlag af bedste praksis samt alle andre relevante finansielle procedurer vedrørende Den Fælles Tjeneste;
            
         
               4.
            
            
               bemærker, at de vigtigste områder (infrastruktur, it og telekommunikation samt oversættelse, herunder produktion af dokumenter) i henhold til den nye aftale stadig er Den Fælles Tjenestes ansvar, mens et begrænset antal tjenester afkobles, som f.eks. interne tjenester, socio-medicinske tjenester, bibliotek og pre-press;
            
         
               5.
            
            
               fastholder dog, at denne afkobling skal være budgetneutral, og henstiller derfor til de to udvalg at foretage en fælles analyse som led i midtvejsevalueringen for at vurdere, hvorvidt dette skift i ressourcer har været gavnligt for begge parter; opfordrer de to udvalg til at holde det underrettet om evalueringerne af minisamarbejdsaftalerne i begyndelsen af 2009 inden for de områder, der er berørt af afkoblingen;
            
         
               6.
            
            
               henviser til Revisionsrettens bemærkning i punkt 11.10 i ovennævnte årsberetning, ifølge hvilken EØSU ved at fortsætte med at anvende en multiplikationsfaktor på over 1 to år efter forfremmelsen i stedet for at omregne det, der overstiger 1, til anciennitet i løntrinnet, giver EØSU sine ansatte en finansiel fordel i forhold til de ansatte i andre institutioner;
            
         
               7.
            
            
               understreger, at tjenestemandsvedtægtens bestemmelser om multiplikationsfaktoren bør fortolkes og implementeres på samme måde af alle institutioner, så det sikres, at alle ansatte behandles lige; afventer Retten for EU-personalesagers afgørelse i en klagesag anlagt af en tjenestemand i Kommissionen, og forventer, at EØSU vil rette sin praksis ind efter denne afgørelse (om nødvendigt med tilbagevirkende kraft);
            
         
               8.
            
            
               bemærker med tilfredshed, at der i 2007 blev indført to nye finansielle systemer (ABAC WF og SAP), som generelt har fungeret tilfredsstillende; finder det desuden glædeligt, at EØSU har iværksat sin certificering i henhold til EMAS (fællesskabsordningen for miljøledelse og miljørevision);
            
         
               9.
            
            
               glæder sig over, at EØSU har taget initiativ til at udvikle et sæt centrale aktivitets- og resultatindikatorer inden for sit sekretariat, der fungerer som et forvaltningsredskab for de kompetente tjenestegrene og forbedrer gennemsigtigheden; tilskynder EØSU til at udvikle flere nye indikatorer og anvende de eksisterende til også at afdække tendenserne på mellemlang og lang sigt (fem til ti år);
            
         
               10.
            
            
               bemærker med tilfredshed, at værdien af forhandlede kontrakter i forhold til værdien af tildelte kontrakter er reduceret betydeligt, nemlig fra 7,5 % i 2006 til 2,5 % i 2007, selv om antallet af forhandlede kontrakter er fordoblet; opfordrer EØSU til at fortsætte sine bestræbelser på yderligere at reducere dette forhold;
            
         
               11.
            
            
               glæder sig i den forbindelse over, at der inden for Den Fælles Tjeneste er oprettet en kontraktenhed, der yder bistand til alle operationelle afdelinger i Den Fælles Tjeneste på indkøbsområdet; bemærker, at Den Fælles Tjenestes Kontroltjeneste er blevet overført til de enkelte udvalgs egne tjenester;
            
         
               12.
            
            
               bemærker, at en entreprenør, som EØSU og Regionsudvalget havde et kontraktuelt samarbejde med, blev anholdt i marts 2007 under mistanke for bedrageri; konstaterer med tilfredshed, at der blev foretaget en gennemgribende revision af alle de kontrakter, udvalgene havde indgået med denne kontrahent efter 2000, og at den revisionsrapport, der blev udarbejdet efterfølgende, blev fremsendt til OLAF;
            
         
               13.
            
            
               mener, det er vigtigt, at den kontrol, der gennemføres af f.eks. anvisningsberettigede, kontrollører og revisorer, er tilstrækkelig rigoristisk; understreger i den forbindelse betydningen af et passende antal stikprøveundersøgelser inden for alle sektorer ud over de få strategiske sektorer, der udgør en høj risiko;
            
         
               14.
            
            
               glæder sig over, at der er blevet nedsat et revisionsudvalg bestående af tre EØSU-medlemmer og bistået af en ekstern revisor, som bl.a. skal have til opgave at overvåge den interne revisors uafhængighed og evaluere de foranstaltninger, der træffes som reaktion på henstillingerne i de interne revisionsrapporter;
            
         
               15.
            
            
               bemærker, at den belgiske ret i første instans erklærede et tidligere medlem af EØSU skyldig i bedrageriske krav om rejsegodtgørelser (dobbelt godtgørelse); glæder sig i denne forbindelse over, at EØSU appellerede afgørelsen om ikke at anerkende det som civil part;
            
         
               16.
            
            
               bemærker, at en generel gennemgang af reglerne for godtgørelse af rejse- og mødeudgifter for EØSU's medlemmer blev vedtaget den 25. september 2007 med det formål at forbedre og forenkle de relevante procedurer og samtidig sikre gennemsigtighed og ligebehandling af samtlige medlemmer under hensyntagen til den teknologiske udvikling (som f.eks. e-billetter, online-hotelreservation og videokonferencer); finder det nødvendigt at tage dette spørgsmål op i forbindelse med den kommende dechargeprocedure (regnskabsåret 2008);
            
         
               17.
            
            
               bemærker endvidere, hvad angår de nye medlemmers finansielle vilkår, at EØSU's Præsidium på sit møde den 12. november 2008 vedtog at nedsætte en ad hoc-gruppe, der også omfatter kvæstorerne, og som skal være ansvarlig for at udarbejde forslag om revision af medlemmernes finansielle vilkår;
            
         
               18.
            
            
               bemærker, at EØSU's medlemmer ikke offentliggør erklæringer om deres finansielle interesser eller relevante oplysninger om forhold som erhvervsaktiviteter, lønnede hverv eller aktiviteter; foreslår, at EØSU indfører forpligtelse hertil for alle sine medlemmer; foreslår desuden, at der udnævnes en uafhængig kontrollør, som skal have til opgave hvert år offentligt at rapportere om de modtagne erklæringer for således at sikre troværdig overvågning og kontrol;
            
         
               19.
            
            
               takker EØSU for en årlig aktivitetsrapport af høj kvalitet; anmoder dog om, at der indføjes et afsnit i den kommende aktivitetsrapport med en detaljeret redegørelse for opfølgningen i løbet af året på Parlamentets tidligere dechargeafgørelser, herunder eventuelt forklaringer på, hvorfor henstillingerne ikke er blevet fulgt;
            
         
               20.
            
            
               bemærker, at finansforordningens bestemmelser om indkøbsaftaler til trods for ændringerne stadig er alt for omstændelige for mindre institutioner som f.eks. EØSU, navnlig hvad angår udbudsprocedurer for kontrakter til relativt små beløb; opfordrer Kommissionen til — når den gennemfører det indledende arbejde inden udarbejdelsen af fremtidige forslag til ændring af finansforordningen — i vid udstrækning at rådføre sig med EØSU's generalsekretær og administration for at sikre, at der i fuldt omfang tages højde for deres bekymringer i et endeligt forslag.
            
         
      (1)  EUT L 77 af 16.3.2007.
   
      (2)  EUT C 287 af 10.11.2008, s. 1.
   
      (3)  EUT C 286 af 10.11.2008, s. 1.
   
      (4)  EUT C 287 af 10.11.2008, s. 111.
   
      (5)  EFT L 248 af 16.9.2002, s. 1.